Document ID: /roh_data/filtered/Bilingualer_Corpus_interleaved-it-rm.jsonl.gz/1412

This is a text translated from Italian to Rumantsch Grischun.
Il Governo accoglie la petizione "Giù le mani dall'Officina di Bellinzona"

Il Governo grigionese ha preso atto della petizione "Giù le mani dall'Officina di Bellinzona", petizione lanciata in relazione alle officine di Bellinzona e consegnata settimana scorsa. Nella sua risposta al comitato di petizione, il Governo ha dichiarato che sfrutterà il suo margine di manovra per trovare delle soluzioni volte a garantire i posti di lavoro. Il Governo ricorda inoltre che parteciperà alla tavola rotonda, per la quale ha formulato chiare aspettative. Il Governo ha deciso di partecipare, perché il Cantone dei Grigioni sarebbe fortemente colpito da un'eventuale chiusura delle Officine di Bellinzona. Numerosi collaboratori delle Officine di Bellinzona vivono nel Moesano.

Nei Grigioni la petizione è stata lanciata in relazione all'iniziativa popolare ticinese "Giù le mani dalle Officine: per la creazione di un polo tecnologico-industriale nel settore del trasporto pubblico" e le oltre 1'000 firme sono state consegnate il 13 maggio 2008 al Governo grigionese. Il Governo sostiene le richieste di principio dei firmatari della petizione.

Dai comuni e dalle regioni

Bonaduz: viene approvata la revisione parziale dello statuto comunale, decisa in occasione della votazione alle urne del Comune di Bonaduz del 30 marzo 2008.

Castaneda: viene approvata la revisione parziale dello statuto comunale, decisa in occasione dell'Assemblea comunale del Comune di Castaneda del 16 aprile 2008.

Schnaus: viene approvata la revisione parziale dello statuto comunale, decisa in occasione dell'Assemblea comunale del Comune di Schnaus dell'11 aprile 2008.

Selma: viene approvata la revisione parziale dello statuto comunale, decisa in occasione dell'Assemblea comunale del Comune di Selma del 30 marzo 2008.

Sussidi cantonali a favore di diverse istituzioni

Aiuto umanitario: a Caritas Svizzera viene versato un contributo di 20'000 franchi per gli aiuti immediati a favore delle vittime della tempesta tropicale in Birmania.

Alters- und Pflegeheim Oberengadin, Samedan: al Circolo dell'Engadina Alta, quale ente responsabile dell'Alters- und Pflegeheim Oberengadin a Samedan, viene assicurato un sussidio cantonale di al massimo 375'000 franchi per l'installazione di un ascensore e la ristrutturazione nell'istituto.

Organizzazione turistica futura Viamala: all'organizzazione turistica futura (OTf) Viamala viene assicurato un sussidio di 175'500 franchi per i costi di trasformazione.

Prättigau Tourismus: alla Prättigau Tourismus GmbH viene assicurato un sussidio di 170'000 franchi ai costi di trasformazione per la creazione di un'organizzazione turistica futura (OTf).

Promozione della cultura: il Governo ha stanziato sussidi per un importo complessivo di 274'500 franchi per la promozione di 18 manifestazioni e opere culturali.

Organo: Governo

Fonte: it Cancelleria dello Stato dei Grigioni

Data: 22.05.2008

La regenza retschaiva la petiziun "Betg tutgar il lavuratori a Bellinzona"

La regenza grischuna ha prendì enconuschientscha da la petiziun "Betg tutgar il lavuratori a Bellinzona" ch'è vegnida lantschada en connex cun ils lavuratoris da las viafiers federalas a Bellinzona e ch'è vegnida inoltrada l'emna passada. En sia resposta al comité da petiziun declera la regenza ch'ella veglia trair a niz cumplainamain sia libertad d'agir per pussibilitar soluziuns che duain segirar plazzas da lavur. Plinavant menziunescha la regenza ch'ella sa participeschia a las tractativas da la maisa radunda e ch'ella haja exprimì cleras aspectativas en chaussa. La regenza era sa decidida da sa participar a la maisa radunda, perquai ch'il chantun Grischun fiss pertutgà fermamain, sch'il lavuratori da las viafiers federalas a Bellinzona vegniss serrà. Numerusas collavuraturas e numerus collavuraturs dal lavuratori a Bellinzona abitan en il Moesano, pia en il Grischun.

La petiziun è vegnida lantschada en il Grischun en connex cun l'iniziativa dal pievel tessinaisa "Betg tutgar ils lavuratoris: per la creaziun d'in center tecnologic-industrial en il sectur dal transport public" ed è la finala vegnida inoltrada ils 13 da matg 2008 a la regenza grischuna cun passa 1'000 suttascripziuns. La regenza sustegna las pretensiuns generalas da las petentas e dals petents.

Da vischnancas e da regiuns

Panaduz: La revisiun parziala da la constituziun communala da la vischnanca da Panaduz, ch'è vegnida concludida a la votaziun a l'urna dals 30 da mars 2008, vegn approvada.

Castaneda: La revisiun parziala da la constituziun communala da la vischnanca da Castaneda, ch'è vegnida concludida da la radunanza communala ils 16 d'avrigl 2008, vegn approvada.

Schnaus: La revisiun parziala da la constituziun communala da la vischnanca da Schnaus, ch'è vegnida concludida da la radunanza communala ils 11 d'avrigl 2008, vegn approvada.

Selma: La revisiun parziala da la constituziun communala da la vischnanca da Selma, ch'è vegnida concludida da la radunanza communala ils 30 da mars 2008, vegn approvada.

Contribuziuns chantunalas a differentas instituziuns

Agid umanitar: A la Caritas da la Svizra vegn pajada ina contribuziun da 20'000 francs a favur da l'acziun d'agid d'urgenza per las victimas da las inundaziuns en Burma.

Chasa da persunas attempadas e da tgira da l'Engiadin'ota, Samedan: Al circul da l'Engiadin'ota sco instituziun ch'è responsabla per la chasa da persunas attempadas e da tgira da l'Engiadin'ota a Samedan vegn garantida ina contribuziun chantunala da maximalmain 375'000 francs per installar in ascensur e per midar la construcziun entaifer la chasa da dimora.

Organisaziun turistica futura Viamala: A l'organisaziun turistica futura (OTF) Viamala vegn garantida ina contribuziun da 175'500 francs als custs da transfurmaziun.

Partenz turissem: A la ScRL Partenz turissem vegn garantida ina contribuziun da 170'000 francs als custs da transfurmaziun per furmar in'organisaziun turistica futura (OTF).

Promoziun da la cultura: La regenza ha concedì contribuziuns da totalmain 274'500 francs per promover 18 occurrenzas ed ovras culturalas.

Gremi: regenza

Funtauna: rg chanzlia chantunala dal Grischun

Data: 22.05.2008